Un bărbat din Constanța este cercetat pentru trafic internațional de droguri de risc, după ce a adus din Spania, printr-o firmă de curierat, un kilogram de canabis pe care intenționa să îl vândă,potrivit mediafax.
Polițiști Brigăzii de Combatere a Criminalității Organizate Constanța, împreună cu procurorii DIICOT Constanța, au documentat, joi, activitatea infracțională a unui bărbat, cercetat sub aspectul săvârșirii infracțiunii de trafic internațional de droguri de risc.
Din materialul probator administrat în cauză a reieșit că, în luna martie 2024, bărbatul cercetat ar fi introdus în țară din Spania, prin intermediul unei firmei de curierat, un colet ce conținea peste un kilogram de canabis, destinat vânzării.
De asemenea, cercetările au reliefat că acesta ar fi fost sprijinit în activitatea infracțională de alte două persoane cercetate, aflate sub măsura arestului preventiv în această cauză, care ar fi preluat și transportat drogul de risc.